"SETSWANA PUO YA GAE R-3 MOPHATO 3 SETSWANA PUO YA GAE DITLHOKEGO TSA KGWEDITHARO KGWEDITHARO 4 GO REETSA LE GO BUA (TIRO YA MOLOMO) NAKO E E TSHITSINTSWENG YA GO RUTA Bonnye jwa nako: Metsotso e 45 mo bekeng Bogolo jwa nako: Ura mo bekeng DITENG/DIKGOPOLO/DIKGONO Ditirwana tsa letsatsi le letsatsi le tsa beke mo makaleng otlhe a Puo le dirutwa tse dingwe Dirisa mareo a tshwana le sediri, lediri, sedirwa, potso, polelo, taelo, makaelagongwe, malatodi le matshwao a tsiboso fa go buisanwa ka ditlhangwa • Tlhaloganya le go dirisa puo e e matshwanedi ya dirutwa tse di farologaneng Ditirwana tse di totileng go reetsa le go bua di dirwa gabedi ka beke Dibeke 1 - 5 • Tsaya karolo mo metlotlong go bontsha dikgono tsa go buisana le batho ba bangwe/botsalano, o amogela le go tlotla mokgwa o ba bangwe ba buang ka ona • Dirisa puo ka boikakanyetsi, o dire metlae le go tlhaba dithamalakwane o dirisa modumo le segalo se se maleba • Reetsa dintlha ka botlalo mo dikgannnyeng le go araba dipotso tse di bulegileng jaaka: “Fa o akanya, a o bona go tshwanetse gore o apare moaparo wa sekolo?” • Anela kgang o dirise puo ya tlhaloso, mekgwa e e farologaneng ya puo ya matsogo le tiriso ya sefatlhego Dibeke 6 - 10 • Reetsa kgang le go neela mabaka le tatelano go tsibogela dipotso tse di jaaka “Go ka be go diragetse eng fa ntšwa e ka bo e sa bonwa?” • Rulaganya le go dira ditlhagiso tsa molomo: go tlotla dikgang tsa gago, tlhalosa maitemogelo a sengwe, gakologelwa tiragalo jj. o dirise sethusapono • Tlhagisa maikutlo le dikakanyo ka ga setlhangwa o bo a neele mabaka, sk. “ Buka e ga e itumedise ka gonne mafoko a yona a maleele e bile ga e na ditshwantsho” • Buisana ka ditharabololo tsa mathata o dirise dikgono tsa maemo a a kwa godimo tsa go akanya, sk. “Fa rraago a sa tle go go tsaya fa sekolo se tswa o ka nne wa…” TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Go reetsa le go bua: (Tiro ya molomo kgotsa tiragatso) • Dirisa mareo a tshwana le sediri, lediri, sedirwa, potso, polelo, taelo, lekaelagongwe, lelatodi, letshwao la tsiboso fa go buisanwa ka ditlhangwa • Tlhagisa maikutlo le dikakanyo ka ga setlhangwa le go neela le mabaka, sk. “Buka e ga e itumedise ka gonne mafoko a yona a maleele e bile ga e na ditshwantsho” • Buisana ka ditharabololo tsa mathata a dirisa dikgono tsa maemo a a kwa godimo tsa go akanya, sk. Fa rraago a sa tle go go tsaya fa sekolo se tswa o ka nne wa…” Tirwana 1 ya Tlhatlhobo e e tlhomameng: Go reetsa le go bua (Tiro ya molomo kgotsa tiragatso) • Anela kgang o dirise puo ya tlhaloso, mekgwa e e farologaneng ya puo ya matsogo le tiriso ya sefatlhego • Reetsa dintlha ka botlalo mo kgannyeng le go araba dipotso tse di bulegileng, sk. “Fa o akanya, a o bona go tshwanetse gore o apare moaparo wa sekolo?” • Dirisa puo ka boikakanyetsi: o dire metlae le go tlhaba dithamalakwane, o dirisa modumo le segalo se se maleba • Rulaganya le go dira ditlhagiso tsa molomo: a tlotla dikgang tsa gago, o tlhalose maitemogelo a sengwe, gakologelwa tiragalo jj. o dirise sethusapono CAPS 123"